
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 67 
Ίδρυση Ελεύθερου Τελωνειακού Συγκροτήματος των ευ¬ 
ρισκομένων στο Πέραμα Πειραιώς εγκαταστάσεων της 
εταιρείας ΕΛΛΗΝΙΚΑ ΝΑΥΠΗΓΕΙΑ ΠΕΡΑΜΑΤΟΣ Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου μόνου του Ν .Δ. 2563/1953 


«περί τρόπου συστάσεως Ελευθέρων Τελωνειακών 
Συγκροτημάτων ναυπηγήσεως και επισκευής πλοίων» 
(ΦΕΚ 240/Α/1953), όπως αυτό αντικαταστάθηκε με το άρ¬ 
θρο 13 του Ν. 849/1978 «περί παροχής κινήτρων δια την 
ενίσχυσιν της περιφερειακής και οικονομικής αναπτύξε- 
ωςτης χώρας» (ΦΕΚ232/Α/1978). 

2. Τις διατάξεις του άρθρου 1 παρ. 3 του Π.Δ. 79/1988 
«Περιορισμός συναρμοδιοτήτων του Υπουργείου 
Εθνικής Οικονομίας κατά την έκδοση διοικητικών 
πράξεων» (φεκ 36/Α/29.2.88). 

3. Την υπ' αριθμ. 1107147/1239/0006Α/7.10.96 κοινή α¬ 
πόφαση του Πρωθυπουργού και του Υπουργού 
Οικονομικών (ΦΕΚ 922/Β/7.10.96), «Ανάθεση αρμοδιοτή¬ 
των Υπουργού Οικονομικών ατούς Υφυπουργούς 
Οικονομικών». 

4. Την υπ' αριθμ. 114/4.10.96 κοινή απόφαση του 
Πρωθυπουργού και της Υπουργού Ανάπτυξης {ΦΕΚ 
924/Β/96), «Ανάθεση αρμοδιοτήτων στους Υφυπουργούς 
Ανάπτυξης». 

5. Τις διατάξεις του άρθρου 29Α του Ν. 1558/1985, ό¬ 
πως αυτό προστέθηκε με το άρθρο 27 του Ν. 2081/1992 
και τροποποιήθηκε με το άρθρο 1 παρ. 2 εδ. α του Ν. 
2469/1997, καθώς και του γεγονότος ότι από τις κανονι¬ 
στικές διατάξεις του διατάγματος δενπροκαλείται δαπά¬ 
νη εις βάρος του Κρατικού Προϋπολογισμού. 

6. Την αριθμ. 342/1997 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εμπορικής Ναυτιλίας και των Υφυπουργών Οικονομικών 
και Ανάπτυξης, αποφασίζουμε: 

, Άρθρο 1 

Σύσταση Ελεύθερου Τελωνειακού Συγκροτήματος 

1. Οι καθοριζόμενοι στο άρθρο 2 του παρόντος διατάγ¬ 
ματος χώροι της εταιρείας με την επωνυμία «ΕΛΛΗΝΙΚΑ 
ΝΑΥΠΗΓΕΙΑ ΠΕΡΑΜΑΤΟΣ ΑΕ» μετά των εντός αυτών 
ναυπηγικών εγκαταστάσεων, αναγνωρίζονται ως Ε.Τ.Σ. 
ναυπήγησης και επισκευής πλοίων που διέπεται και λει¬ 
τουργεί στο εξής σύμφωνα με τις διατάξεις του παρόντος 
διατάγματος. 

2. Μέσα στους χώρους του κατά την προηγούμενη πα- 

ράγραφο Ε.Τ.Σ. επιτρέπονται, υπό τους όρους του άρ¬ 
θρου 6του Β.Δ. 316/27.5.63 (ΦΕΚ82/Α/63) καιτηςπαρ.2 
του άρθρου 1 της ΕΙ/5197/974/17.6,77 απόφασης του 
Υπουργού Συντονισμού (ΦΕΚ 633/Β/6.7.77) όπως ισχύ¬ 
ουν, οι ναυπηγικές και μηχανουργικές εργασίες για τις ο¬ 
ποίες έχει χορηγηθεί η υπ' αριθμ. 386004/Φ 14 περ. 

1116/7.10.1992 άδεια λειτουργίας του Νομάρχη Πειραιά. 

Άρθρο 2 

Καθορισμός εδαφικής έκτασης του Ε.Τ.Σ. 

1 Η εδαφική έκταση του Ε.Τ.Σ. αποτελείται από: 

α) χώρο δώδεκα χιλιάδων διακοσίοιν τριάντα οκτώ τε¬ 
τραγωνικών μέτρων και 5/100 (12.238,05 μ2) που απέκτη¬ 
σε η παραπάνω εταιρεία από την εταιρεία «ΝΑΥΠΗΓΕΙΑ 
ΕΛΕΥΣΙΝΑΣ Α.Ε.», σύμφωνα με το 9061/13.11.1991 συμ¬ 
βόλαιο αγοράςτης Συμβολαιογράφου Πειραιά Ζαφειρίας 
θυγ. Παναγιώτη Σουρή, χήρας Κων. Εράσμου και 

β) χώρο έντεκα χιλιάδων εκατόν τριάντα τριών τετρα¬ 
γωνικών μέτρων (11.133 μ2) που απέκτησε από παραχώ¬ 
ρηση χρήσης από τον ΟΛΠ σύμφωνα με τη σύμβαση 
634/23.8.91 σε εκτέλεση της Πράξης του Δ.Σ. 308/91 και 
μετά από τις τροποποιητικές πράξεις 97/92, 259/92 και 
427/92 του Δ.Σ. του Ο.Λ.Π. Οι πιο πάνω δύο χώροι αποτε¬ 
λούν ενιαία εδαφική έκταση και απεικονίζονται στο προ- 
σαρτώμενο στο παρόν και δημοσιευόμενο μαζί μ’ αυτό α¬ 
πό 27.9,93 τοπογραφικό διάγραμμα, του ναυπηγού μηχα¬ 
νολόγου μηχανικού Γρηγορίου Παπαχρήστου, με 
στοιχεία Φ-Η-Ζ-Ε-Δ-Γ-Β-Α-Ρ-Ψ-Φ και συνορεύει ως εξής: 

α) προς ανατολάς με το ναυπηγείο I. Συνιόσογλου με 
πλευρά (Φ-Η) μήκους εκατόν πενήντα μέτρων και 33/100 
(150,33 μ2) 

β) προς νότο με θάλασσα με πλευρές (Η-Ζ, Ζ-Ε, Ε-Δ, Δ- 
Γ, Γ-Β, Β-Α, Α-Ρ) μήκους τετρακοσίων πενήντα τριών μέ¬ 
τρων και 96/100 (453,96 μ.) περιλαμβανόμενης και της 
προβλήτας 

γ) προςδυσμάς με το ναυπηγείο ΒερνίκοςΑ.Ε. με πλευ¬ 
ρά (Ρ-Ψ) μήκους εκατόν εβδομήντα πέντε μέτρων και 
79/100 (175,79 μ.) 

δ) προς βορρά με τη Λεωφόρο Δημοκρατίας με πλευρά 
(Ψ-Φ) μήκους εκατόν τριάντα οκτώ μέτρων και 97/100 
(138,97 μ.}. 

2. Η κατά την προηγούμενη παράγραφο εδαφική έκτα¬ 
ση πρέπει να αποχωρίζεται πλήρως από ξηράς, απάτην ε¬ 
δαφική περιοχή που είναι γύρω από αυτή και από κάθε άλ¬ 
λο ξένο προς αυτή κτίσμα, με τοίχο που να έχει ύψος δύο 
και μισό (2,50 μ.) τουλάχιστον μέτρα, χωρίς να αποκλείται, 
εφόσον κρίνεται αναγκαίο από την κατά την παράγραφο 
1 του άρθρου θτουπαρόντος, αρμόδιαΤελωνειακή Αρχή, 
η τοποθέτηση επάνω στο άνω άκρο αυτού και δικτυωτού 
συρματοπλέγματος με μερικές σειρές από αγκαθωτό 
σύρμα. 

Άρθρο 3 

Εποπτεία και έλεγχος 

1. Η από ξηράς επικοινωνία του Ε.Τ.Σ., γίνεται με μια ή 
περισσότερες πόρτες, υπό την επίβλεψη και έλεγχο της 
Τελωνειακής Υπηρεσίας, Τα εισερχόμενα καιεξερχόμενα 


πρόσωπα, είδη, οχήματα κ,λπ. ελέγχονται επιμελώς από 
την Υπηρεσία αυτή. 

2. Για τον ευχερή, κατά τις νυκτερινές ώρες, έλεγχο και 
επίβλεψη του Ε.Τ.Σ. από την Τελωνειακή Υπηρεσία, πρέ¬ 
πει να υπάρχει ιδιαίτερος κατάλληλος και επαρκής φωτι¬ 
σμός, μέσα και γύρω από αυτό, σύμφωνα με τις υποδεί¬ 
ξεις της παραπάνω Υπηρεσίας. 

3. Η εταιρεία «ΕΛΛΗΝΙΚΑ ΝΑΥΠΗΓΕΙΑ ΠΕΡΑΜΑΤΟΣ 
ΑΕ» υποχρεούται στην κατασκευή, εξοπλισμό και καλή 
συντήρηση ανάλογων και κατάλληλων διαμερισμάτων για 
την εγκατάσταση των γραφείων της Τελωνειακής και 
Λιμενικής Υπηρεσίας του Ε Τ.Σ., όπως και στην κατα¬ 
σκευή και καλή συντήρηση κατάλληλων φυλακίων στις 
πόρτες εισόδου και εξόδου ή και αλλού, κατά την κρίση 
των Υπηρεσιών αυτών. Επίσης η ίδια εταιρεία θέτει στη 
διάθεση της Τελωνειακής Υπηρεσίας τα αναγκαία μέσα 
(π.χ. όργανα ζύγισης, μέτρησης κ,λπ.) για την απρόσκο¬ 
πτη και ασφαλή εκτέλεση του έργου της. 

Άρθρο 4 

Διαπίστωση χρησιμοποίησης υποκειμένων 
υλικών του Ε.Τ.Σ. 

1. Η διαπίστωση της χρησιμοποίησης των παραδιδομέ- 
νων στην εταιρεία των ναυπηγείων ειδών, για την παρα¬ 
γωγή των προϊόντων της, ενεργείται από επιτροπή που α- 
ποτελείται από τους εξής: 

α) Από τον προϊστάμενο της Τελωνειακής Υπηρεσίας 
του Ε.Τ.Σ. 

β) Από ένα φοροτεχνικό ελεγκτή, οριζόμενο από τον 
προϊστάμενο της οικείας Δ.Ο.Υ. και 

γ) Από ένα ειδικό στη ναυπηγική Αξιωματικό του Δ.Σ. ή 
δημόσιο υπάλληλο ή λειτουργό για την περίπτωση των 
ναυπηγήσεων επισκευών και λοιπών εργασκον πλοίων ή 
μηχανολόγο μηχανικό για την περίπτωση των λοιπών σι- 
δηροκατασκευών οριζομένους από τον Υπουργό 
Εμπορικής Ναυτιλίας. 

Σε περίπτωση αδυναμίας του Υπουργού Εμπορικής 
Ναυτιλίας οι παραπάνω ειδικοί ορίζονται από το 
Νομάρχη. 

2. Η πιο πάνω επιτροπή συγκροτείται με απόφαση του 
Προϊσταμένου της Τελωνειακής Αρχής και συνέρχεται με¬ 
τά από αίτηση της ενδιαφερόμενης εταιρείας. Ο Προϊ¬ 
στάμενος της Τελωνειακής Αρχής στις περιπτώσεις που 
κρίνει ότιπρόεκται για μικροεπισκευές ή απλές επισκευές 
πλοίωνή μηχανημάτων ή σιδηροκατασκευών, που είναι α¬ 
πλή και εύκολη η διαπίστωση της χρησιμοποίησης υλι¬ 
κών, δύναται, μετά από αιτιολογημένη απόφασή του, να 
περιορίζει κατά περίπτωση, γενικά ή ειδικά, την σύνθεση 
της πιο πάνω επιτροπής μόνο στον αριθμό των μελώντων 
οποίων η συμμετοχή κρίνεται αναγκαία ή και να εγκρίνει ό¬ 
πως ο σχετικός έλεγχος γίνεται μόνο από τον Προϊστά¬ 
μενο της Τελωνειακής υπηρεσίας του Ε.Τ.Σ. Στην τελευ¬ 
ταία αυτή περίπτωση το κατά την επόμενη παράγραφο 
πρακτικό θεωρείται από τον παραπάνω προϊστάμενο της 
Τελωνειακής Αρχής. 

3. Η επιτροπή στην οποία η εταιρεία υποβάλλει όλα τα 
σχετικά στοιχεία όπως και τα λογιστικά της βιβλία, απο- 

φαίνεται για το είδος, το ποσό, το ποιόν, την αξία και την 
προέλευση των υλικών, μηχανημάτων κ.λπ, που ενσωμα¬ 
τώθηκαν ή αναλώθηκαν για την κατασκευή ή επισκευή 
πλοίων ή παραγωγή προϊόντων κ.λπ. που πρόκειται να ε¬ 
ξαχθούν από το χώρο του Ε.Τ.Σ. των ναυπηγείων. Ο έλεγ¬ 
χος δύναται, κατά την κρίση της επιτροπής, να γίνεται με 
βάση μόνο τα βιβλία και στοιχεία, που τηρεί η εταιρεία, ε¬ 
φόσον δεν υπάρχει οποιαδήποτε αμφιβολία για την ακρί¬ 
βεια και ειλικρίνεια αυτών. Για τα αποτελέσματα του ε¬ 
λέγχου συντάσσεται από την επιτροπή σχετικό «ΠΡΑΚ¬ 
ΤΙΚΟ ΠΑΡΑΓΩΓΗΣ ΠΡΟΪΟΝΤΩΝ ΚΑΙ ΧΡΗΣΙΜΟΠΟΙΗΣΗΣ 
ΥΛΙΚΩΝ», που καταχωρείται σε ιδιαίτερο βιβλίο καταχώ- 
ρησης χρησιμοποιηθέντων υλικών. Στο συντασσόμενο 
πιο πάνω πρακτικό θα μνημονεύονται και Θα προσαρτώ- 
νται όλα τα σχετικά στοιχεία τα οποία έλαβε υπόψη της η 
επιτροπή. Αντίτυπο του παραπάνω πρακτικού θα προ- 
σαρτάται στο οικείο παραστατικό, εφόσον προβλέπεται η 
κατάθεση τούτου για την έξοδο των ειδών από το συ¬ 
γκρότημα κατά τα οριζόμενα στο άρθρο 6. 

Επίσης αντίτυπο του πιο πάνω πρακτικού θα εξοφλεί το 
σχετικό παραστατικό. Σε περιπτώσεις που η εξακρίβωση 
των χρησιμοποιηθέντων υλικών είναι δύσκολη ή και αδύ¬ 
νατη η επιτροπή δύναται να περιορίζει τον έλεγχο μόνο 
στα λογιστικά βιβλία και λοιπά στοιχεία που τηρεί η εται¬ 
ρεία, η οποία υποχρεούται να τα θέτει υπόψη της επιτρο- 
πής. 

4. Η Τελωνειακή Αρχή δύναται να ενεργεί έκτακτο έλεγ¬ 
χο οποτεδήποτε. 

Άρθρο 5 

Απλή έξοδος για επισκευή ή μετασκευή υποκειμένων 
υλικών και επαναφορά τους στο Ε.Τ.Σ. 

Δύναται. εξαιρετικά, μετά από άδεια της Τελωνειακής 
Υπηρεσίας, εκδίδεται ύστερα από σχετική αίτηση της ε¬ 
ταιρείας των ναυπηγείων, που θα καταχωρείται σε ιδιαί¬ 
τερο βιβλίο, να επικραπεί η αποστολή προσωρινά σε ερ¬ 
γοστάσιο ή εργαστήριο του εσωτερικού, υποκειμένων ει¬ 
δών από το Ε.Τ.Σ., τα οποία έχουν ανάγκη επισκευής ή 
μετασκευής, εφόσον είναι δυνατή η διαπίστωση της ταυ¬ 
τότητάς τους κατά την επαναφορά τους, μέσα σε εύλογο 
χρόνο, στο Ε.Τ.Σ. προς εξόφληση της παραπάνω αίτη¬ 
σης, η οποία αποτελεί παραστατικό έγγραφο. 

Άρθρο 6 

Έξοδος προϊόντων από το Ε.Τ.Σ. 

Η έξοδος, από το χώρο του Ε.Τ.Σ., των ετοίμων προϊό¬ 
ντων στις περιπτώσεις που δεν χρησιμοποιήθηκαν υλικά 
υποκείμενα σε δασμοφορολογικές επιβαρύνσεις και προ¬ 
ορίζονται για την Ελληνική Επικράτεια, θα γίνεται με την 
κατάθεση στην Τελωνειακή Υπηρεσία του Ε.Τ.Σ. σχετικής 
Αίτησης-Δήλωσης και Άδειας της παραπάνω Υπηρεσίας. 
Στην Αίτηση-Δήλωση θα περιγράφονται λεπτομερώς τα 
έτοιμα προϊόντα, τα υλικά τα οποία χρησιμοποιήθηκαν κα¬ 
τά ποσό, είδος, προέλευση και κάθε άλλο σχετικό στοι¬ 
χείο το οποίο θα ζητήσει η Τελωνειακή Υπηρεσία. Στις πε¬ 
ριπτώσεις που χρησιμοποιήθηκαν ολικά ή μερικά υποκεί¬ 
μενα υλικά, η πιο πάνω Αίτηση-Δήλωση θα μνημονεύει το 


παραστατικό εισαγωγής στο οποίο θα γίνονται οι υπολο¬ 
γισμοί των επιβαρύνσεων σύμφωνα με τις ισχύουσες δια¬ 
τάξεις, αναλόγως του κατά νόμον προορισμού των προϊ¬ 
όντων αυτών, στο οποίο θα προσαρτάται η παραπάνω 
Αίτηση-Δήλωση, όπως και όλα τα επισυναπτόμενα σ' αυ¬ 
τή λοιπά αποδεικτικά στοιχεία. 

Για τον εφοδιασμό πλοίων κατατίθεται αίτηση εφοδια¬ 
σμού. 

Σε περίπτωση εξαγωγής των ετοίμων προϊόντων στο ε¬ 
ξωτερικό η παραπάνω Αίτηση-Δήλωση θα προσαρτάται 
στην οικεία διασάφιση εξαγωγής. 

Άρθρο 7 

Διάλυση πλοίων στο Ε.Τ.Σ. 

1. Κατά την άφιξη πλοίου για διάλυση στο Ε.Τ.Σ., η εται¬ 
ρεία των ναυπηγείων καταθέτει στην Τελωνειακή 
Υπηρεσία του Ε.Τ.Σ. σχετική Αίτηση-Δήλωση που κατα- 
χωρείται ως δηλωτικό εισαγωγής. Στην Αίτηση-Δήλωση 
αυτή αναγράφονται με λεπτομέρεια όλα τα στοιχεία του 
προς διάλυση πλοίου, όπωςτο όνομα, η εθνικότητα, η χω¬ 
ρητικότητα κ.λπ., όπως και τα παρακολουθήματα αυτού 
και κάθε άλλο είδος ευρισκόμενο στο πλοίο. Στη συνέχεια 
εφαρμόζονται οι διατάξεις του Τελωνειακού και 
Δασμολογικού Κώδικα, κατατιθεμένου σχετικού τελωνει¬ 
ακού παραστατικού εγγράφου. 

2. Ανάλογη διαδικασία τηρείται και για τα αποβιβαζόμε¬ 
να υλικά από τα επισκευαζόμενα πλοία. 

Άρθρο 8 

Εφαρμογή άλλων διατάξεων επί του Ε.Τ.Σ. 

Η τήρηση τωνπροβλεπομένων στα άρθρα 4 έως και 7 ό¬ 
ρων και διατυπώσεων, δεν αποκλείει τηντήρηση και κάθε 
άλλης διατύπωσης ή όρου που προβλέπεται από άλλες 
διατάξεις του Ελληνικού ή Κοινοτικού Δικαίου, ανάλογο 
με τον προορισμό ή την τύχη των υλικών ή των εξ αυτών 
παραγομένων προϊόντων. 

Άρθρο 9 

Αρμόδια Τελωνειακή Αρχή Εποπτείας Ε.Τ.Σ. 

1. Το δια του παρόντος διατάγματος συνιστώμενο 
Ε.Τ.Σ. υπάγεται στην αρμοδιότητα του Η’ Τελωνείου 
Πειραιά από το οποίο ορίζεται ο Προϊστάμενος καιτο λοι¬ 
πό προσωπικό της Τελωνειακής Υπηρεσίας του Ε.Τ.Σ. 

2. Η εταιρεία υποχρεούται να διαθέτει ιδιαίτερα και κα¬ 
τάλληλα μεταφορικά μέσα για τη μετάβαση στο Ε.Τ.Σ. και 
την επιστροφή από αυτό των παραπάνω Τελωνειακών υ¬ 
παλλήλων που ενεργούν τον έλεγχο και την εποπτεία του 
Συγκροτήματος αυτού. 

Αρθρο 10 

Άδεια έναρξης λειτουργίας Ε.Τ.Σ. 

Η εταιρεία «ΕΛΛΗΝΙΚΑ ΝΑΥΠΗΓΕΙΑ ΠΕΡΑΜΑΤΟΣ ΑΕ» 
μετά την ολοκλήρωση των προβλεπομένων απότο παρόν 
διάταγμα έργων και εφόσον της έχει χορηγηθεί για τις εν 
λόγω εγκαταστάσεις άδεια λειτουργίας από το 
Υπουργείο Ανάπτυξης, υποχρεούται να υποβάλλει στην 
κατά την παράγραφο 1 του άρθρου 9 αρμόδια Τελώ- 

νειακή Αρχή σχετική αίτηση, μαζί με διάγραμμα των δια¬ 
φόρων κτιρίων, εργοστασίων, αποθηκών και λοιπών χώ¬ 
ρων που αποτελούν τις εγκαταστάσεις του Ε.Τ.Σ. για τη 
χορήγηση από αυτή σχετική έγγραφης άδειας έναρξης 
λειτουργίας τούτου, κοινοποιούμενης και στην αρμόδια 
Δ/νση του Υπουργείου Οικονομικών, 

Η άδεια αυτή ανακαλείται από την ίδια Τελωνειακή 
Αρχή, σε περίπτωση που παύουν να υφίστανταιοιόροικαι 
προϋποθέσεις με βάση τις οποίες χορηγήθηκε. 

Άρθρο 11 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 9 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΙ ΟΣ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

ΓΈΩΡΠΟΣΔΡΥΣ ΑΝΝΑ ΔΙΑΜΑΝΤΟ Π ΟΥΛΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΣΟΥΜΑΚΗΣ 
—♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 68 
Διατήρηση σε ισχύ των διατάξεων που παραχωρούν τε- 
λωνειακής φύσεως πλεονεκτήματα στην Α.Ε. «ΝΕΩ- 
ΡΙΟΝ ΝΑΥΠΗΓΕΙΑ ΣΥΡΟΥ» και εφαρμογής αυτών στην 
εταιρεία «ΝΕΩΡΙΟΝ ΝΕΑ ΑΝΩΝΥΜΗ ΕΤΑΙΡΕΙΑ ΝΑΥ¬ 
ΠΗΓΗΣΕΩΝ ΣΥΡΟΥ». 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο μόνο του Ν.Δ. 2563/93 «περί τρόπου συ- 
στάσεως Ελευθέρων Τελωνειακών Συγκροτημάτων ναυ- 
πηγήσεως και επισκευής πλοίων» (ΦΕΚ 240Α/53), όπως 
αυτό αντικαταστάθηκε με το άρθρο 13 του Ν. 849/78 
«περί παροχής κινήτρων δια την ενίσχυσιντης περιφερει¬ 
ακής και οικονομικής αναπτύξεως της χώρας» (ΦΕΚ 
232Α/78). 

2. Τηνπαρ. 3του άρθρου 1 τουαριθμ. 79/88 Β.Δ/τος πε¬ 
ρί «περιορισμού συναρμοδιοτήτων του Υπουργείου Εθν. 
Οικονομίας κατά την έκδοση διοικητικών πράξεων» (ΦΕΚ 
36Α/88). 

3. Τηναρ. 1107147/1239/0006Α/96 κοινή απόφαση από¬ 
φαση του Πρωθυπουργού και του Υπουργού Οικονομικών 
(ΦΕΚ 922/Β/7.10.96), «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

4. Την υπ' αριθμ. 114/4.10.1996 κοινή απόφαση του 
Πρωθυπουργού και της Υπουργού Ανάπτυξης (ΦΕΚ 
924/Β/96), «Ανάθεση αρμοδιοτήτων στους Υφυπουργούς 
Ανάπτυξης». 

5. Τις διατάξεις του άρθρου 29Ατου Ν. 1558/1985, όπως 


αυτό προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2 εδ. α του Ν. 
2469/1997, καθώς και του γεγονός ότι από τις κανονιστι¬ 
κές διατάξεις του διατάγματος δεν προκαλείται δαπάνη 
εις βάρος του Κρατικού Προϋπολογισμού. 

6. Την αριθμ. 350/1997 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εμπορικής Ναυτιλίας και των Υφυπουργών Οικονομικών 
και Ανάπτυξης, αποφασίζουμε: 

Αρθρο 1 

Οι διατάξεις του από 3.8.57 (ΦΕΚ 152/57) «Περί ανα- 
γνωρίσεως ως Ελευθέρου Τελωνειακού Συγκροτήματος 
ναυπηγήσεως και επισκευής πλοίων των εν Σύρω εγκατα¬ 
στάσεων της ΑΕ ΝΕΩΡΙΑ ΚΑΙ ΜΗΧΑΝΟΥΡΓΕΙΑ ΣΥΡΟΥ», 
όπως τροποποιήθηκαν και ισχύουν (Β.Δ/γμα 1/1996 Α’ 4), 
διατηρούνται σε ισχύ και εφαρμόζονται και στη νέα εται¬ 
ρεία «ΝΕΩΡΙΟΝ ΝΕΑ ΑΝΩΝΥΜΗ ΕΤΑΙΡΙΑ ΝΑΥΠΗΓΕΙΩΝ 
ΣΥΡΟΥ», στην οποία, με το αριθ. 3025/21.9.94 συμβόλαιο 
της Συμβολαιοράφου Ερμούπολης Ελένης Μ. Ασμάνη, 
περιήλθαν οι ως άνω ναυπηγοεπισκευαστικές εγκατα¬ 
στάσεις. 

Άρθρο 2 

Η ισχύς του παρόντος αρχίζει με τη δημοσίευσή του 
στην Εφημερίδα της Κυβερνήσεως. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 9 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΙΙΙΣ 

ΓΈΩΡΠΟΣΔΡΥΣ ΑΝΝΑ Δ1ΑΜΑΝΤΟΠΟΥΛΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣΣΟΥΜΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 69 
Επιστροφή στο Υπουργείο Γεωργίας δημόσιας έκτασης 
επί του όρους Ζήρεια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ. 4109/60 «περίτροποποιήσεως 
και συμπληρώσεως της περί Ελληνικού Οργανισμού 
Τουρισμού νομοθεσίας και άλλωντινων διατάξεων» (ΦΕΚ 
Α/153). 

2. ΤαΠ.Δ, 891775 (ΦΕΚΑ/286) και529/76 (ΦΕΚΑ/191) με 
τα οποία παραχωρήθηκε κατά κυρότητα στον ΕΟΤ έκτα¬ 
ση του Ελληνικού Δημοσίου εμβαδού 22.800 στρεμμάτων 
επί του όρους Ζήρεια Νομού Κορινθίας. 

3. Την με αριθμό 167/178/10/8.5.97 απόφαση του Διοι¬ 
κητικού Συμβουλίου του ΕΟΤ. 

4. Τις διατάξεις του άρθρου 29 Α του Ν. 1558/85 προ- 

στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
Α/380. 

5. Το Π.Δ. 27/1.2.96 «περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης» (ΦΚΕ 
Α/19). 

6. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚΑ/244). 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπο¬ 
λογισμού με πρόταση του Υπουργικού Συμβουλίου, απο¬ 
φασίζουμε: 

Άρθρο μόνο 

Επιστρέφεται στο Υπουργείο Γεωργίας δημόσια έκτα¬ 
ση εμβαδού είκοσι δύο χιλιάδων οκτακόσιων (22.800) 
στρεμμάτων, που βρίσκεται επί του όρους Ζήρεια Νομού 
Κορινθίας, όπως εμφαίνεται στα υπ’ αρίθ. 985/1/ 
3214/13.10.75 και 985/2/32571 /20.4.76 (κλίμακα 1:500) με 
τα στοιχεία ΑΒΓ ΔΕΖΗΘΙΚΛΜΝΑ και ΜΞΟΠΡΣΤΓ 
Β Α Ν Μ αντίστοιχα, τοπογραφικά διαγράμματα του ΕΟΤ. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ ΜΕΛΗ 

ΑΛΤ-ΑΝΔΡΟΣ ΠΛΠΑΔΟΠΟΥΛΟΣ. ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ. 
ΟΕΟΔΩΡΟΣ ΠΑΓΚΑΛΟΣ. ΓΙΑΝΝΟΣ ΠΑΠΑΝΤΩΝΙΟΥ. ΒΑΣΟ ΠΑΠΑΝΔΡΕΟΥ. 
ΚΩΝΣΤΑΝΤΙΝΟΣ ΛΛΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ. 
ΜΙΛΤΙΑΔΗΣ ΠΑΠΑΪΩΑΝΝΟΥ ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΓΕΛΟΣ ΠΑΝ- 
ΝΟΠΟΥΛΟΣ, ΕΥΑΓΓΕΛΟΣ ΒΕΝΙΖΕΛΟΣ. ΣΤΑΥΡΟΣ ΣΟΥΜΑΚΙΙΣ, ΓΕΩΡΓΙΟΣ ΡΩ¬ 
ΜΑΙΟΣ, ΦΙΛΙΠΠΟΣ ΠΕΙΙΑΛΝΙΚΟΣ, ΕΛΙΣΑΒΕΤ ΠΑΠΑΖΩΗ. ΑΝΑΣΤΑΣΙΟΣ ΜΑΝ- 
ΤΕΑΗΣ, ΔΗΜΗΤΡΙΟΣ ΡΡΠΠΛΣ, ΓΕΩΡΓΙΟΣ ΠΑΠΑΝΔΡΕΟΥ 

-·- 

(4> 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 70 

Κατάργηση και ίδρυση θέσεων Ειδικού Διοικητικού - 
Τεχνικού Προσωπικού (Ε.Δ.Τ.Π.) στα Ανώτατα Εκπαι¬ 
δευτικά Ιδρύματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 
1268/82 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α 87). 

β) Του άρθρου 1 παρ. β’του Ν. 2188/94 {Α 18). 

γ) Του άρθρου 70 παρ. 12τουΝ. 1566/85 «Δομή και λει¬ 


τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α 167) σε συνδυασμό με το 
άρθρο 1 παρ. 22 του Ν. 2327/1995 (Α 156). 

δ) Του άρθου 19 παρ. 2 του Ν. 1735/87 (Α 195). 

ε) Του άρθρου 22παρ. 3του Ν. 2362/1995 (Α' 247). 

στ) Την αριθμ. ΔΙΔΚ/Φ. 1/20199/5.9.97 Απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 801), όπως αυτή τρο¬ 
ποποιήθηκε με τη ΔΙΔΚ/Φ1/23470/20.10.1997 (Β' 924) ό- 
μοιάτης. 

ζ) Της αριθμ. 1107147/1239/Ό66Α/4.10.96 Απόφαση του 
Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς 
Οικονομικών» (Β' 922). 

2. Τη γνώμη του Πρυτανικού Συμβουλίου: 

α) Του Αριστοτελείου Πανεπιστημίου Θεσσαλονίκης 
(συνεδρίαση 705/18.3.96). 

β) Του Εθνικού Μετσοβίου Πολυτεχνείου (συνεδρίαση: 
5/20.2.96). 

γ) Του Δημοκριτείου Πανεπιστημίου Θράκης (συνε¬ 
δρίαση: 284/1.11.96). 

δ) Του Παντείου Πανεπιστημίου Κοινωνικών και 
Πολιτικών Επιστημών (συνεδρίαση: 12.11.96). 

3. Τα έγγραφ Β1/43/20.5.96 και Β1/287/11.6.96, 
Β1/701/8.1.97, Β1/726 π.ε./17.1.97 του Υπουργείου 
Εθνικής Παιδείας και Θρησκευμάτων με τα οποία ζητήθη¬ 
κε να διατυπώσει το Συμβούλιο Ανώτατης Παιδείας τη 
γνώμη του, το γενονός ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του 
Ν. 1268/82. 

4. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύ¬ 
ψους 2.808.000 δρχ. λόγω αλλαγής κατηγορίας των θέ¬ 
σεων ΕΔΤΠ, και θα αντιμετωπιστεί από τον προϋπολογι¬ 
σμό εξόδων του ΥΠΕΠΘ του Ειδικού Φορέα 19.110-ΚΑΕ 
5173, του οποίου οι πιστώσεις επαρκούν. Κατα την επο¬ 
μένη πενταετία 1999-2003 η διαφορά δαπάνης θα προ- 
βλεφθεί κατά την κατάρτιση των οικείων προϋπολογι¬ 
σμών και η εγγραφή της σχετικής πίστωσης θα γίνει στον 
φορέα 19.250 και στους οικείους ΚΑΕ της ομάδας 0200. 
(άρθρο 29Α του Ν. 1558/85 όπως αυτό προσετεθη με το 
άρθρο 27του Ν. 2081/92 (Α 154), καιτροποποιήθηκε με το 
άρθρο 1 παρ. 2ατου Ν. 2469/97 (Α38), 

5. Τη 562/1997 γνωμοδότηση του Συβμουλίου της 
Επικράτειας με πρόταση του Υπουργού Εθνικής Παιδείας 
και Θρησμευμάτων και των Υφυπουργών Εσωτερικών. 
Δημόσιας Διοίκησης και Αποκέντρωσης και Οικονομικών, 
αποφασίζουμε: 

Άρθρο μόνο 

Καταργούνται κενές θέσεις Ειδικού Διοικητικού 
Τεχνικού Προσωπικού (Ε.Δ.Τ.Π.) στα κατωτέρω αναφε- 
ρόμενα Τμήματα των Ανωτάτων Εκπαιδευτικών Ιδρυ¬ 
μάτων και αντ' αστών ιδρύονται ισάριθμες άλλης κατηγο¬ 
ρίας ως ακολούθως: 

α. Τμήμα Ιστορίας και Αρχαιολογίας του Αριστστελείου 
Πανεπιστημίου Θεσσαλονίκης. 

Μία (1) κενή θέση ΑΡ κατηγορίας καταργείται και αντ' 
αυτής ιδρύεται μία θέση ΑΤ κατηγορίας (Π.Δ. 168/1988 Α' 
76). 

β. Τμήμα Μεταλλείων Μεταλλουργών του Εθνικού 
Μετσοβίου Πολιτεχνείου. 

Μία (1) κενή θέση ΜΕ κατηγορίας καταργείται και αντ’ 
αυτής ιδρύεται μία (1) θέση ΑΡ κατηγορίας (Π.Δ. 
105/1990 Α'47). 

γ. Τμήμα Νομικής του Δημοκριτείου Πανεπιστημίου 
Θράκης. 

Δύο (2) κενές θέσεις ΜΕ κατηγορίας καταργούνται και 
αντ' αυτών ιδρύονται ισάριθμες θέσεις ΑΤ κατηγορίας 
(Π.Δ. 90/1988 Α' 42). 

δ. Τμήμα Κοινωνιολογίας του Παντείου Πανεπιστημίου 
Κοινωνικών και Πολιτικών Επιστημών. 

Μία (1) κενή θέση ΑΡ κατηγορίας καταργείται και αντ' 
αυτής ιδρύεται μία (1) θέση ΑΤ κατηγορίας (Π.Δ. 98/1988 
Α’ 43). 

Στον Υπουργό Εθνικής Παιδείας και Θρησκευμάτων αν¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΓΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-«- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 71 
Παραχώρηση στον Ελληνικό Οργανισμό Τουρισμού κατά 
κυριότητα δημόσιας έκτασης συνολικού εμβαδού 
11.600 στρεμμάτων επί του όρους Παρνασσός. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ. 4109/60 «περίτροποποιήσεως 
και συμπληρώσεως της περί Ελληνικού Οργανισμού 
Τουρισμού νομοθεσίας και άλλωντινώνδιατάξεων» (ΦΕΚ 
Α/153). 

2. Το Π.Δ. 87/76 (ΦΕΚ Α/32) με το οποίο παραχωρήθηκε 
κατά κυριότητα στον ΕΟΤ έκταση του Ελληνικού 
Δημοσίου εμβαδού 9.340 στρεμμάτων επί του όρους 
Παρνασσός. 

3. Την υπ' αριθ. 3355/1977 απόφαση του Σ.τ.Ε. «περί α¬ 
κύρωσης του υπ’ αριθ. 87/76 Π.Δ/τος». 

4. Την με αριθμό 167/178/10/8.5.97 απόφαση του 
Διοικητικού Συμβουλίου του ΕΟΤ. 

5. Τις διατάξεις του άρθρου 29Α του Ν. 1558/85 προ- 


στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
Α/38). 

6. Το Π.Δ. 27/1.2.96 «περί συγχώνευσης των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α/19). 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚΑ/244). 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού με πρότασητου Υπουργικού Συμβουλίου, αποφασί¬ 
ζουμε: 

Άρθρο μόνο 

Παραχωρείτοι κατά κυριότητα στον Ελληνικό 
Οργανισμό Τουρισμού (Ε,Ο.Τ.) δημόσιαέκταση εμβαδού 
11.600 στρεμμάτων που βρίσκεται επί του όρους 
Παρνασσός όπως εμφαίνεται στο υπ’ αριθ. 22/6.12.96, με 
τα στοιχεία ΑΒΓΔΕΖΗΘΙΚΛΜΝΑτοπογραφικό διάγραμμα 
του ΕΟΤ υπό κλίμακα 1:5.000. 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΠΉΣ 

ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ. 
ΘΕΟΔΩΡΟΣ ΠΑΓΚΑΛΟΣ. ΓΙΑΝΝΟΣ ΠΑΠΑΝΤΩΝΙΟΥ. ΒΑΣΩ ΠΑΠΑΝΔΡΕΟΥ, 
ΚΩΝΣΤΑΝΤΙΝΟΣ ΛΑΛΙΩΤΗΣ. ΓΕΡΑΣΙΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ 
ΜΙΛΤΙΑΔΗΣ ΠΑΠΑΙΩΑΝΝΟΥ, ΚΩΝΣΤΑΝΤΙΝΟΣ ΓΕΙΤΟΝΑΣ ΕΥΑΓΓΕΛΟΣ ΓΙΛΝ- 
ΝΟΠΟΥΛΟΣ, ΕΥΑΓΓΕΛΟΣ ΒΕΝΙΖΕΛΟΣ. ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩ¬ 
ΜΑΙΟΣ, ΦΙΛΙΠΠΟΣ ΠΕΤΪΑΛΝΙΚΟΣ, ΕΛΙΣΑΒΕΤ ΠΑΠΑΖΩΗ, ΑΝΑΣΤΑΣΙΟΣ ΜΑΝ- 
ΤΕΛΗΣ. ΔΗΜΗΤΡΙΟΣ ΡΕΠΠΑΣ. ΓΕΩΡΓΙΟΣ ΠΑΠΑΝΔΡΕΟΥ 
-«- 

ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

( 6 ) 

Πράξη 5 της 27.3.1998 

Καθορισμός ύψους ετήσιας οικονομικής χορηγίας του 
Δημοσίου στις Ιερές Μονές του Αγίου Όρους, για το 
οικονομικό έτος 1998. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 του Ν. 1166/1981 «Περί 
συστάσεως ετήσιας οικονομικής χορηγίας του Δημοσίου 
προς τας Ιεράς Μονάς του Αγίου Όρους» (ΦΕΚ. 
161/24.6.1981, τεύχος Α’). 

β. Την αριθμ. Φ. 7632Μ/3/ΑΣ 203/4.3.1998 εισήγηση του 
Υπουργού Εξωτερικών. 

γ. Το αριθμ. 2020429/26.3.1998 έγγραφο του Γενικού 
Λογιστηρίου του Κράτους - Διοικητικός Τομέας Θησαυ¬ 
ροφυλακίου και Προϋπολογισμού - Δ/νση 20η Προϋ¬ 
πολογισμού - Τμήμα Β’, στο οποίο αναφέρεται ότι, η προ- 
αναφερόμενη εισήγηση του Υπουργού Εξωτερικών για 
τον καθορισμό της ετήσιας χορηγίας προς τις Ιερές 
Μονές του Αγίου Όρους για το έτος 1998 στο ποσό των- 
πεντακοσίων εκατομμυρίων (500.000.000) δραχμών, είναι 
σύμφωνη με την εγγεγραμένη πίστωση στον Κ.Α.Ε. 2461 
του Ε.Φ. 140 του Προϋπολογισμού Εξόδων του Υπουρ¬ 
γείου Οικονομικών, αποφασίζει: 

Καθορίζει το ύψος της ετήσιας οικονομικής χορηγίας 
του Δημοσίου στις Ιερές Μονές του Αγίου Όρους για το 
οικονομικό έτος 1998, στο ποσό των πεντακοσίων εκα¬ 
τομμυρίων (500.000.000) δραχμών. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γ ενικός Γ ραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-Φ- 

(7) 

Πράξη 5της 27.3.1998 

Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 1998, 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 3 του Ν. 2322/1995 


«Παροχή της εγγυήσης του Ελληνικού Δημοσίου για τη 
χορήγηση δανείων και πιστώσεων και άλλες διατάξεις»· 
(ΦΕΚ. 143/12.7.1995, τεύχος Α’). 

β. Την εισήγηση του Υπουργού Εθνικής Οικονομίας και 
Οικονομικών, η οποία διαβιβάσθηκε με το αριθμ. 
2016544/2219/10.3.1998 έγγραφο του Υπουργείου 
Οικονομικών - Γενική Γραμματεία Δημοσιονομικής Πολι¬ 
τικής - Γενικό Λογιστήριο του Κράτους - Γενική Δ/νση 
Θησαυροφυλακίου και Προϋπολογισμού - Δ/νση 25η Κιν. 
Κεφ. Εγγ. Δαν. και Αξιών - Τμήμα Β. 

γ. Τις δαπάνες που αναγράφονται στο Τακτικό Προϋ¬ 
πολογισμό οικονομικού έτους 1998, οι οποίες ανέρχονται 
στο συνολικό ποσό των 13.396.138.000.000, αποφασίζει: 

Ορίζει το ύψος των εγγυήσεων, που είναι δυνατόν να 
παρασχεθούν από το Ελληνικό Δημόσιο υπέρ Τραπεζών, 
Χρηματοπιστωτικών Οργανισμών ή Οίκων, Εταιρειών 
Χρηματοδοτικής Μίσθωσης, Ταμείου Παρακαταθηκών 
και Δανείων και Ταχυδρομικού Ταμιευτηρίου, για την κά¬ 
λυψη δανείων, εγγυητικών επιστολών και πιστώσεων, που 
χορηγούν στους φορείς που αναφέρονται στο άρθρο 1 
του Ν. 2322/1995 εντός του οικονομικού έτους 1998, στο 
ποσό των δραχμών τριακοσίων δισεκατομμυρίων 
(300.000.000.000). 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γενικός Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ, 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαυξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 >* 

15.000 » 

70.000 »· 

30.000 >· 

15.000 ». 

5.000 » 

10.000 » 

3.000 ». 

10.000 .. 

250.000 >» 

3,000 δρχ. 

3.500 >. 

750 >· 

3.500 » 

1.500 » 

750 ·> 

250 ■■ 

500 - 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α,Ε. & Ε.Π.Ε. 

250.000 » 

12.500 » 

Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυποί το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ηοσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

I—---:-------ΩΣΓΤ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









